**Rámcová dohoda č. OVO1-2020/000000**

o dodávke a nákupe leteckých pohonných hmôt

uzatvorená podľa § 269 ods. 2 Obchodného zákonníka v znení neskorších predpisov a § 83 a nasl. zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

(ďalej len „Zmluva“)

medzi:

**Kupujúci :**

Obchodné meno: Slovenská republika zastúpená Ministerstvom vnútra Slovenskej republiky

Sídlo: Pribinova 2

812 72 Bratislava – Staré Mesto

IČO: 00 151 866

Bankové spojenie: Štátna pokladnica

Číslo účtu: 7000001400/8180

IBAN: SK7881800000007000180023

V zastúpení: **Mgr. Ján Lazar,** štátny tajomník MV SR, na základe plnej moci č.p.: KM-OPS-2020/002357-088 zo dňa 20.04.2020

(ďalej len „**kupujúci**“ )

a

**Predávajúci:**

Obchodné meno: ............................................

Sídlo: ............................................

IČO: ............................................

DIČ: ............................................

Zapísaný: v OR Okresného súdu ..................., oddiel ............., vložka č. ........../...

Zastúpený: ............................................ ............................................

Bankové spojenie: ............................................a.s. Bratislava

Číslo účtu: ............................................

Telefón: ............................................

Emailový kontakt : ............................................

( ďalej len „**predávajúci**“ )

Zmluvné strany uzatvárajú túto Zmluvu v súlade s výsledkom verejnej súťaže uskutočnenej podľa zákona   
č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) v tomto znení:

**Čl. I**

**Predmet Zmluvy**

1. Predmetom tejto Zmluvy je záväzok predávajúceho zabezpečiť pre kupujúceho dodávku leteckého paliva JET A-1 (ďalej len „palivo“ alebo „predmet plnenia“) a jeho plnenie do dopravných lietadiel a vrtuľníkov (ďalej len „lietadlo“) prevádzkovaných Leteckým útvarom Ministerstva vnútra Slovenskej republiky na Letisku M.R. Štefánika Bratislava, v súlade s opisom predmetu zákazky, ktorý tvorí prílohu č. 1 tejto Zmluvy a záväzok kupujúceho dodané palivo prevziať a zaplatiť dohodnutú kúpnu cenu.
2. Predávajúci sa zaväzuje, že za podmienok dohodnutých v tejto Zmluve zabezpečí pre kupujúceho okamžité doplňovanie daňovo zvýhodneného paliva spredpokladaným množstvom odberu 2 000 000 litrov/rok v súlade s ust. § 10 ods. 1 písm. b) bod 1. zákona č. 98/2004 Z. z. o spotrebnej dani z minerálneho oleja v znení neskorších predpisov a na základe odberného poukazu vydaného Colným úradom Bratislava zo dňa 13.01.2014 pod č. j. 1095274/1/11604/2014.
3. Predávajúci prehlasuje, že je držiteľom povolenia na iné podnikanie, predaj a plnenie leteckých pohonných látok na letisku M. R. Štefánika, Bratislava, vydaného Dopravným úradom a ktoré tvorí prílohu č. 4 tejto Zmluvy.

**Čl. II**

**Miesto dodania**

Miestom dodania paliva je: Letisko M. R. Štefánika, 832 05 Bratislava.

**Čl. III**

**Kúpna cena a platobné podmienky**

1. Kúpna cena za dodávku paliva podľa tejto Zmluvy je stanovená dohodou zmluvných strán v súlade so zákonom NR SR č. 18/1996 Z.z. o cenách v znení neskorších predpisov a tvorí prílohu č. 2 návrh na plnenie kritéria, ktorá tvorí neoddeliteľnú súčasť tejto Zmluvy a je stanovená na základe výsledku verejnej súťaže.
2. Kúpna cena bude stanovená pre každý mesiac od prvého dňa v kalendárnom mesiaci do posledného dňa kalendárneho mesiaca ako aritmetický priemer cien pre JET A-1 podľa cenníka/kotácie Platts Barges FOB Rotterdam High jednej (1) tony JET A-1 v USD (amerických dolároch) za obdobie predchádzajúceho mesiaca (ďalej len „rozhodné obdobie") zvýšená o Cenovú prémiu v eurách na jednu tonu JET A-1. Nová kúpna cena bude kupujúcemu oznámená vždy v prvý pracovný deň v mesiaci a bude platná do posledného kalendárneho dňa v mesiaci. Kúpna cena je splatná v eurách a je prepočítaná na eurá podľa priemeru kurzov USD/EUR vypočítaného z kurzov USD/EUR vyhlásených ECB za rozhodné obdobie. Takto určená cena sa prepočíta na 1 liter paliva pri teplote 15 °C podľa príslušného koeficientu hustoty platného pre dané časové obdobie v súlade s platným znením zákona   
   č. 218/2013 Z. z. o núdzových zásobách ropy a ropných výrobkov a o riešení stavu ropnej núdze   
   a o zmene a doplnení niektorých zákonov v znení neskorších predpisov upravená o príspevok na nakladanie s núdzovými zásobami.
3. Kúpna cena za dodávku paliva bude kupujúcemu fakturovaná mesačne. Splatnosť faktúr je 30 dní odo dňa ich doručenia kupujúcemu. Prílohu faktúry bude tvoriť dokument podľa čl. IV bod 3. tejto Zmluvy.
4. Predávajúci vystaví a doručí kupujúcemu faktúru najneskôr do 5. dňa nasledujúceho kalendárneho mesiaca na základe odberných poukazov podpísaných oprávneným zástupcom kupujúceho.
5. Faktúry budú obsahovať náležitosti uvedené v § 74 zákona č. 222/2004 Z. z. o dani z pridanej hodnoty v znení neskorších predpisov.
6. V prípade, že faktúry nebudú obsahovať náležitosti uvedené v bode 5. tohto článku je kupujúci oprávnený vrátiť ich predávajúcemu na doplnenie. V takom prípade sa preruší plynutie lehoty splatnosti a nová lehota splatnosti začne plynúť dňom doručenia opravenej faktúry kupujúcemu.
7. Kúpna cena bude kupujúcim uhradená bankovým prevodom na účet predávajúceho uvedený v záhlaví tejto Zmluvy. Za okamih zaplatenia kúpnej ceny sa považuje deň odpísania fakturovanej sumy z účtu kupujúceho.

**Čl. IV**

**Podmienky dodania paliva**

1. Predávajúci doplní palivo bezodkladne podľa prevádzkových podmienok, požiadaviek a potrieb kupujúceho na základe písomnej objednávky priamo do lietadla v mieste dodania podľa čl. II tejto Zmluvy, najneskôr do doby uvedenej v objednávke.
2. Palivo bude dodané kupujúcemu oproti dokumentu potvrdzujúcemu číslo odberného poukazu, dobu platnosti odberného poukazu, dátum odberu, miesto, druh,  množstvo vydaného paliva, mernú jednotku a nový zostatok paliva.
3. Dokument obsahujúci všetky údaje uvedené v bode 2. bude podpísaný oprávnenými zástupcami oboch zmluvných strán.
4. Každá zo zmluvných strán sa zaväzuje oznámiť osobu poverenú pre styk s druhou zmluvnou stranou pri podpise tejto Zmluvy.

**Čl. V**

**Prechod vlastníckeho práva a nebezpečenstva škody**

Vlastnícke právo a nebezpečenstvo škody na palive prechádza na kupujúceho momentom podpisu dokumentu v zmysle čl. IV bod 3 tejto Zmluvy.

**Čl. VI**

**Práva a povinnosti zmluvných strán**

1. Pri plnení povinností v zmysle tejto Zmluvy a objednávok je predávajúci povinný postupovať tak, aby nepoškodzoval alebo neohrozoval dobré meno kupujúceho alebo jeho oprávnené záujmy a pri formulovaní konkrétnych požiadaviek v jednotlivých objednávkach je Predávajúci povinný poskytnúť Kupujúcemu všetku potrebnú súčinnosť smerujúcu k naplneniu predmetu tejto Zmluvy.
2. Predávajúci je povinný pri plnení tejto zmluvy postupovať so všetkou odbornou starostlivosťou, v súlade so záujmami kupujúceho, ktoré sú mu známe alebo musia byť známe a zaväzuje sa poskytnúť predmet plnenia požadovaný Kupujúcim riadne a včas s tým, že poskytnuté plnenie musí zodpovedať podmienkam stanoveným v tejto Zmluve alebo objednávke, požiadavkám a pokynom Kupujúceho.
3. Predávajúci sa zaväzuje dodržiavať pri plnení tejto Zmluvy a objednávok všeobecne záväzné právne predpisy platné na území Slovenskej republiky vzťahujúce sa alebo súvisiace s poskytovaným predmetom plnenia.
4. Predávajúci je povinný zachovávať mlčanlivosť o informáciách poskytnutých Kupujúcim v súvislosti s predmetom plnenia počas doby platnosti tejto Zmluvy aj po jej skončení. Zmluvné strany sa dohodli, že všetky informácie, ktoré si zmluvné strany navzájom poskytnú, sú dôverného charakteru a bez písomného súhlasu zmluvných strán ich nemôžu poskytnúť tretím osobám. Záväzok zachovávať mlčanlivosť podľa tohto bodu Zmluvy sa nevzťahuje na informácie, ktoré sa stanú verejne známe a prístupné. Za porušenie povinnosti mlčanlivosti sa nepovažuje ani to, ak je zmluvná strana povinná dôvernú informáciu oznámiť na základe zákonom stanovenej povinnosti.
5. V prílohe č. 5 tejto Zmluvy sú uvedené údaje o všetkých známych subdodávateľoch Predávajúceho, ktorí sú známi v čase uzavierania tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
6. Predávajúci je povinný Kupujúcemu oznámiť akúkoľvek zmenu údajov u subdodávateľov uvedených v Prílohe č. 5 tejto Zmluvy, a to bezodkladne.
7. V prípade zmeny subdodávateľa je Predávajúci povinný najneskôr do 5 pracovných dní odo dňa zmeny subdodávateľa predložiť Kupujúcemu informácie o novom subdodávateľovi v rozsahu údajov podľa bodu 5. tohto článku a predmetu subdodávok, pričom pri výbere subdodávateľa musí Predávajúci postupovať tak, aby vynaložené náklady na zabezpečenie plnenia na základe zmluvy o subdodávke boli primerané jeho kvalite a cene. Subdodávateľ alebo subdodávateľ podľa osobitného predpisu, ktorý podľa § 11 ods. 1 zákona o verejnom obstarávaní má povinnosť zapisovať sa do registra partnerov verejného sektora, musí byť zapísaný v registri partnerov verejného sektora. Povinnosť zápisu do registra partnerov verejného sektora upravuje osobitný predpis - zákon č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“).
8. Predávajúci zodpovedá za plnenie Zmluvy o subdodávke subdodávateľom tak, ako keby plnenie realizované na základe takejto Zmluvy realizoval sám. Predávajúci zodpovedá za odbornú starostlivosť pri výbere subdodávateľa ako aj za výsledok činnosti/plnenia vykonanej/vykonaného na základe zmluvy o subdodávke.
9. Predávajúci vyhlasuje, že v čase uzatvorenia tejto Zmluvy je zapísaný v registri partnerov verejného sektora v súlade so zákonom č. 315/2016 Z. z., pokiaľ sa ho povinnosť zápisu do registra partnerov verejného sektora týka.

**Čl. VII**

**Sankcie**

Pre prípad nedodržania podmienok tejto Zmluvy si dohodli zmluvné strany nasledovné sankcie:

1. ak je predávajúci v omeškaní s dodaním paliva podľa čl. IV ods. 1. tejto Zmluvy, je povinný zaplatiť kupujúcemu zmluvnú pokutu vo výške 0,05 % z ceny paliva, s ktorého dodaním je v omeškaní, za každých 30 (slovom tridsať) minút omeškania.

Zaplatením zmluvnej pokuty nezaniká nárok kupujúceho na prípadnú náhradu škody, ktorá vznikla v príčinnej súvislosti s porušením zmluvnej povinnosti, za ktorú je uplatňovaná zmluvná pokuta.

1. ak je kupujúci v omeškaní so zaplatením kúpnej ceny, je predávajúci od neho oprávnený požadovať úrok z omeškania v zákonnej výške za každý deň omeškania,

**Čl. VIII**

**Doba trvania Zmluvy a ukončenie Zmluvy**

1. Zmluva je uzatvorená na dobu určitú, a to na dobu **2 rokov** od nadobudnutia jej účinnosti, respektíve do vyčerpania finančného limitu **2 971 967,56,- EUR bez DPH**.
2. Túto Zmluvu je možné skončiť:
3. písomnou dohodou,
4. písomnou výpoveďou ,
5. okamžitým písomným odstúpením v prípade podstatného porušenia zmluvy.
6. Kupujúci je oprávnený odstúpiť od tejto Zmluvy v prípade podstatného porušenia zmluvných povinností zo strany Predávajúceho. Za podstatné porušenie zmluvných povinností sa považuje, ak Predávajúci:

a) neposkytne plnenie v lehote určenej v objednávke,

b) vstúpil do konkurzného konania alebo reštrukturalizácie, ktoré sa voči nemu začalo po podpise tejto Zmluvy,

c) vstúpil do likvidácie,

d) ak koná v rozpore s touto Zmluvou a/alebo objednávkou a/alebo všeobecne záväznými právnymi predpismi platnými na území Slovenskej republiky a na písomnú výzvu Kupujúceho toto konanie

jeho následky v určenej primeranej lehote neodstráni,

e) ak poruší povinnosti podľa článku VI. body 4, 5, 6 a 7 tejto Zmluvy,

f) nebol v čase uzavretia tejto Zmluvy zapísaný v registri partnerov verejného sektora alebo ak bol z neho vymazaný.

1. Predávajúci je oprávnený odstúpiť od tejto Zmluvy v prípade podstatného porušenia zmluvných povinností zo strany Kupujúceho. Za podstatné porušenie zmluvných povinností zo strany Kupujúceho sa považuje, ak je Kupujúci v omeškaní s úhradou faktúry o viac ako šesťdesiat (60) dní po lehote jej splatnosti.
2. Odstúpenie od tejto Zmluvy musí byť v písomnej forme a preukázateľne doručené druhej zmluvnej strane. Dňom doručenia písomného prejavu vôle odstúpenia od Zmluvy jednou zo zmluvných strán táto Zmluva zaniká. Odstúpenie od Zmluvy sa nedotýka nároku na zaplatenie zmluvnej pokuty a nároku na náhradu škody spôsobenej porušením povinností vyplývajúcich z tejto Zmluvy. Zmluvná strana, ktorá odstúpi od Zmluvy, má právo požadovať od druhej strany náhradu škody, ktorá jej týmto konaním vznikla, okrem prípadov vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania zmluvných strán, a ktoré nemôžu zmluvné strany ani predvídať ani nijakým spôsobom priamo ovplyvniť, ako napr.: vojna, mobilizácia, povstanie, živelné pohromy, požiare, embargo, karantény.
3. Túto Zmluvu môže kupujúci písomne vypovedať bez udania dôvodu s výpovednou lehotou troch (3) mesiacov. Výpovedná lehota začína plynúť prvým dňom mesiaca nasledujúceho po mesiaci, v ktorom bola písomná výpoveď doručená predávajúcemu.

**Čl. IX**

**Uzatváranie dodatkov k Zmluve**

Zmluvné strany nesmú uzavrieť dodatok k Zmluve v rozpore s § 18 zákona o verejnom obstarávaní.

**Čl. X**

**Záverečné ustanovenia**

1. Táto Zmluva nadobúda platnosť dňom jej podpísania oboma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv.
2. Ostatné právne vzťahy touto Zmluvou zvlášť neupravené sa riadia príslušnými ustanoveniami Obchodného zákonníka a ostatných všeobecne záväzných právnych predpisov platných na území SR.
3. Akékoľvek zmeny, alebo doplnky k tejto Zmluve musia byť urobené v písomnej forme, odsúhlasené oboma zmluvnými stranami a tvoria neoddeliteľnú súčasť tejto Zmluvy.
4. Žiadna zo zmluvných strán nie je oprávnená postúpiť svoje práva a povinnosti podľa tejto zmluvy na inú osobu bez predchádzajúceho písomného súhlasu druhej zmluvnej strany.
5. Táto Zmluva je vyhotovená v štyroch (4) rovnopisoch s platnosťou originálu, z ktorých každá zmluvná strana obdrží dva (2) rovnopisy.
6. Zmluvné strany vyhlasujú, že s touto Zmluvou boli riadne oboznámené, že nebola uzavretá v tiesni, ani za iných jednostranne nevýhodných podmienok a na znak súhlasu s jej obsahom ju vlastnoručne podpisujú.
7. Neoddeliteľnú súčasť tejto zmluvy tvoria prílohy, a to :

Príloha č. 1 – Opis predmetu zákazky

Príloha č. 2 – Návrh na plnenie kritéria.

Príloha č. 3 – Prílohový list

Príloha č. 4 – Povolenie na iné podnikanie v civilnom letectve v zmysle § 45 zákona č. 143/1998 Z. z.

o civilnom letectve a o zmene a doplnení niektorých zákonov v znení neskorších predpisov

Príloha č. 5 – Informácie o subdodávateľoch

|  |  |
| --- | --- |
| V Bratislave, dňa............................. | V Bratislave, dňa............................. |

|  |  |
| --- | --- |
| Za Slovenskú republiku zastúpenú Ministerstvom vnútra Slovenskej republiky: | Za............ |
|  |  |
| ................................................... | .............................................. |
|  |  |

**Príloha č. 3 k zmluve**

**Prílohový list**

**k zmluve o dodávke a nákupe leteckých pohonných hmôt**

Registračné číslo zmluvy: ..................................

Účinnosť: od ..........................

Platby: podľa článku III Zmluvy o dodávke a nákupe leteckých pohonných hmôt

Produkt: letecký petrolej JET A-1

Letisko: M. R. Štefánika Bratislava

Objem dodávky: podľa aktuálnej potreby

Cenový vzorec:

|  |  |  |  |
| --- | --- | --- | --- |
| **Cenový základ**  **(€/liter)** | **Cenová prémia**  **(€/liter)** | **Letiskové poplatky**  **(€/liter)** | **Poplatok v zmysle zákona č.170/2001 Z.z. (€/liter)** |
| Platt’s  FOB Rotterdam High |  |  |  |

Cena platná na obdobie od ……… do ……… 202… **..........** EUR za l liter paliva bez spotrebnej dane a bez DPH.

Dátum: ....................................

|  |  |  |  |
| --- | --- | --- | --- |
| V Bratislave, dňa............................. | | V Bratislave, dňa............................. | |
| Za kupujúceho: | | Za predávajúceho: | |
|  | |  | |
| ........................................ | | .............................................. | |
|  | |  | |
|  | |  | |